Üheverstane topograafiline kaart
Üheverstane topograafiline kaart oli aastatel 1894–1913 Vene Sõjaväe Topograafide Korpuse koostatud topograafiline kaart, mis oli 1-verstases mõõtkavas (1: 42 000). See oli Venemaa kartograafia ajaloos esimene kaart, mis oli geodeetiliselt põhistatud (s t kasutati triangulatsiooni). Kaarti kasutas Eesti kaitsevägi Vabadussõjas. Aastatel 1919–1934 kasutas Eesti seda kaarti maareformi ja katastrimõõdistamise tehnilise aluskaardina.